Pielikums

Informatīvajam ziņojumam

„Par administratīvā sloga mazināšanu un

administratīvo procedūru vienkāršošanu

 privātā sektora darbības dokumentēšanas

un dokumentu glabāšanas jomā”

**Administratīvā sloga samazinājuma aprēķins**

1. **Līdzšinējās izmaksas aktīvajiem komersantiem:**

**Līdzšinējās personāla dokumentu glabāšanas izmaksas komersantiem – 870 tūkstoši *euro* gadā; vienas lietas glabāšanas izmaksas 0,7 *euro* (0.5 LVL) *(PricewaterhouseCoopers (turpmāk – PwC) pētījums)***

**Līdzšinējās Personāla dokumentu sakārtošanas izmaksas komersantiem ir 300 tūkst. *euro* gadā (vienas lietas sakārtošana un aprakstīšana vidēji izmaksā 10 *euro*; komersanti kopumā glabā 1.2 miljonus personāla lietu, to sakārtošana kopumā izmaksā 12 milj. *euro* (nosacīti pieņemot, ka vidējais darba gaitu ilgums ir 40 gadi); vienā gadā - 300 tūkst. *euro*.**

***(PwC pētījums un Latvijas Nacionālā arhīva (turpmāk – LNA) dati)***

**2. Līdzšinējās personāla dokumentu nodošanas valsts glabāšanā izmaksas likvidētajiem un maksātnespējīgajiem komersantiem (gadā):**

***(LNA dati par 2013.g.; Izcenojumi par dokumentu nodošanas valsts glabāšanā, vadoties no Ministru kabineta 2013.gada 17.septembra noteikumiem Nr.857 „Latvijas Nacionālā arhīva publisko maksas pakalpojumu cenrādis” (turpmāk - Cenrādis)***

Personāla lietas LNA tiek nodotas tikai komersantu likvidācijas un maksātnespējas gadījumos, tiek pieņemtas tikai sakārtotas un aprakstītas lietas.

LNA 2013.gadā tika nodotas 4 000 personāla lietas, dokumentus nodeva 150 likvidētie komersanti.

Komersantu izmaksas, likvidācijas vai maksātnespējas gadījumā lietas nododot LNA, veido:

 33,600 ***euro*** dokumentu sakārtošana un aprakstīšana atbilstoši Ministru kabineta 2012.gada 6.novembra noteikumiem Nr.748 „Dokumentu un arhīvu pārvaldības noteikumi” (ar šiem MK noteikumiem prasības ir mainītas, bieži dokumenti jāapraksta no jauna vai arī komersanti darbības laikā tos nav aprakstījuši);

*Aprēķins: 4.000 personāla lietu, 8,40 euro vienas lietas sakārtošana (Cenrādis 9.39.1., bez PVN)*

15 160 *euro* dokumentu nodošana valsts glabāšanā

*Aprēķins: 3.79* ***euro*** *par lietu (Cenrādis 9.36.1., bez PVN) lietu pieņemšana valsts glabāšanā; nododot lietu valsts glabāšanā ir jāveic līdzīgas darbības kā pieņemot lietu glabāšanā.*

kopā līdzšinējās izmaksas

1. 117 tūkstoši *euro* par personāla lietu glabāšanu un sakārtošanu aktīvajiem komersantiem;
2. 49 tūkstoši *euro* likvidētajiem un maksātnespējīgajiem komersantiem par personāla dokumentu nodošanu LNA.

**3.Komersantu izmaksas** **pēc personāla dokumentu glabāšanas termiņa izmaiņām:**

**Personāla dokumentu glabāšanas izmaksas aktīvajiem komersantiem ir** par 326.25 tūkstošiem mazākas 2015.gadā (vidēji pieņemot, ka nav ilgstoši jāglabā dokumenti pēc 2000.gada, t.i. par pēdējiem 15 gadiem (no 1999.g.sociālajiem maksājumiem un no 2001.g maksājumiem par darba algu), turpmāk izmaksas katru gadu samazinās vēl par 21.75 tūkstoti gadā.

Ikgadējās personāla dokumentu sakārtošanas izmaksas nav, tātad **300 tūkst. *euro* gadā** samazinājums, jo personāla lietas, kas veidojas par katru gadu, vairs nesatur arhīvisko vērtību un to sakārtošanai nav īpašu prasību.

**Personāla dokumentu nodošanas valsts glabāšanā izmaksas likvidācijas un maksātnespējas gadījumos samazinās par 60 % jeb 29 tūkstošiem gadā jo par pēdējiem 15 gadiem (pēc 2000.g.) personāla dokumenti nav jānodod.**

**SECINĀJUMS**

**Administratīvā sloga samazinājums** pēc personāla dokumentu glabāšanas termiņa izmaiņām **aktīvajiem, darbībā esošajiem komersantiem ir 326,25 tūkstoši *euro* 2015.gadā un turpmāk katru gadu vēl par 21,75 tūkstoti mazāk par personāla dokumentu glabāšanu un par 300 tūkstošiem mazāk katru gadu par personāla dokumentu sakārtošanu un aprakstīšanu.**

**Likvidētajiem un maksātnespējīgajiem komersantiem administratīvo izmaksu samazinājums ir 29 tūkstoši gadā par personāla dokumentu nodošanu LNA.**

Kultūras ministre D.Melbārde

Vīza: Valsts sekretārs S.Voldiņš

**08.10.2015 15:12**

**490**

Gatis Karlsons, 29550511

Gatis.Karlsons@arhivi.gov.lv